[Foto’s] 900 angeliere vir sy ValentynFoto: Facebook Hayden Godfrey, ŉ leerder aan die Sky View High School in Smithfield, het 900 angeliere vir Valentynsdag gekoop, een vir elk van die 834 meisies in sy skool. Volgens Godfrey wou hy seker maak elke meisie voel spesiaal op Valentynsdag, aangesien hy op baie Valentynsdae niks kry nie. “Ek weet hoe dit voel [om niks op Valentynsdag te kry nie]. Ek dink nie enigiets kan vergelyk met die gevoel om te sien hoe elke meisie in jou lewe ŉ blom vashou terwyl hulle deur die skoolgange stap nie. Dit was beslis die moeite werd,” het hy gesê. Volgens Godfrey was sy meisie heeltemal ten gunste van die idee. Hy het foto’s van sy mooi gebaar op Facebook gedeel en die inskrywing is binne ŉ dag meer as 2500 keer gedeel.